|  |
| --- |
|  **HRVATSKA POLJOPRIVREDNA KOMORA**Ulica grada Vukovara 78, 10116 Zagreb, HRVATSKATel: +385 (01) 6109 809 komora@komora.hr  OIB: 70354371893www.komora.hr |

Zagreb, 26.listopada 2022.

 **ZAPISNIK SA 2.SJEDNICE**

 **ODBORA ZA MLJEKARSTVO**

Sjednica se održala 26. listopada (srijeda) 2022. godine s početkom u 11:00 sati online putem aplikacije Zoom.

Nazočni: Igor Rešetar, Davor Pašalić, Lidija Pavić, Mateja Vranović, Krunoslav Ladić, Katarina Lukić – Osatina, David Kranjac

Ostali nazočni: Tajana Radić, Staka Perić

**Dnevni red:**

1. Prihvaćanje zapisnika s konstituirajuće sjednice Odbora
2. Osvrt na kalkulacije
3. Dokazana kvaliteta
4. Razno

**Ad.1.**

Zapisnik s konstituirajuće sjednice jednoglasno je prihvaćen.

**Ad.2.**

Sastanku Odbora za mljekarstvo HPK prisustvovao je i David Kranjac, profesor s agrobiotehničkih znanosti u Osijeku koji je zadužen za izradu kalkulacija. Kalkulacije su se radile na bazi 100 krava, dok će se sada raditi po nižem, srednjem i višem prinosu. Igor Rešetar smatra kako bi Hrvatska trebala imati **sustavno praćenje kalkulacije i kao Odbor za mljekarstvo bi predložio UO HPK da se krene u izradu kalkulacija po primjeru Slovenije.** Profesor Kranjac smatra kako se kalkulacije Slovenije i Hrvatske ne mogu uspoređivati ali podržava ideju o sustavnom praćenju kalkulacija. Dokle god se Ministarstvo poljoprivrede ne uključi u monitoring izrade kalkulacija praćenje neće biti moguće. Isključivo će se računati proizvodnja mlijeka, ne uključujući druge proizvode. Odbor smatra kako je potrebno što prije krenuti s provedbom praćenja kalkulacija, čak i na mjesečnoj razini.

U Sloveniji je za izradu kalkulacija zadužena komora zajedno sa savjetodavcima. Kontraproduktivno je da Komora izlazi s jednim kalkulacijama a Ministarstvo poljoprivrede s drugim. **Prvi korak je da Komora donese odluku da se svi odbori slažu oko praćenja kalkulacija, drugi da u to bude uključeno Ministarstvo poljoprivrede , te na kraju pratiti same brojke (kroz Tisup).**

**Zaključak – velika potreba za izradom kalkulacija. U kalkulacije mora biti uključena Komora i Ministarstvo poljoprivrede te da se kalkulacije financiraju kroz EU projekt.**

**Ad.3.**

Svi članovi Odbora su dobili materijale oko specifikacije Dokazana kvaliteta. Specifikacija uključuje kravlje, kozje i ovčje mlijeko. Ograničenja za kravlje mlijeko kod proizvođača je 80 tisuća mikroorganizama i 380 tisuća somatskih stanica. Igor Rešetar **predlaže da se ograničenja mikroorganizma sa 80 tisuća promijene na 85 tisuća** (stranica broj 6.). Krunoslav Ladić kao otkupljivač mlijeka ne vidi problem ako se digne sa 80 na 85 tisuća. Mlijeko Hrvatskih farmi garantira da je mlijeko koje je u proizvodu porijeklom iz Hrvatske, dok je dokazana kvaliteta nadstandard sa svim vrijednostima. I taj znak kontrolira certifikacijska kuća. **Kao Odbor se prihvaća prijedlog specifikacije koja je poslana uz izmjenu sa 80 na 85 tisuća mikroorganizama.** Davor Pašalić ipak predlaže da se s 80 tisuća promijeni na 90 tisuća mikroorganizama što bi iznosilo 10%.

**Ad.4.**

* **Odbor traži da im se pošalje što je bilo na Povjerenstvu oko mjere 22**.
* U prijedlogu kriterija u mjeri 22. **odvojiti mliječni od mesnog dijela**, nemoguće je da su troškovi u mesnom govedarstvu toliko više porasli od troškova u mljekarstvu
* **Na temelju kojih podataka je MP došlo do tih brojki**, u mljekarstvu je hranidba zahtjevnija nego u tovnom govedarstvu
* **Problematika toksina u zrnu kukuruza i dalje nije riješena**
* **Pod hitno kao komora reagirati na nestašicu plavog dizela**

S poštovanjem,

Predsjednik

Odbora za mljekarstvo

Igor Rešetar